title: Smernica Rady 97/75/ES z 15. decembra 1997, ktorou sa mení, dopĺňa a rozširuje smernica 96/34/ES o rámcovej dohode o rodičovskej dovolenke, uzavretej medzi UNICE, CEEP a ETUC, na Spojené kráľovstvo Veľkej Británie a Severného Írska

text:
Dôležité právne oznámenie

|

31997L0075

Úradný vestník L 010 , 16/01/1998 S. 0024 - 0024

		Smernica Rady 97/75/ESz 15. decembra 1997,ktorou sa mení, dopĺňa a rozširuje smernica 96/34/ES o rámcovej dohode o rodičovskej dovolenke, uzavretej medzi UNICE, CEEP a ETUC, na Spojené kráľovstvo Veľkej Británie a Severného ÍrskaRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 100,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže Rada konajúc v súlade s Dohodou o sociálnej politike pripojenej k protokolu 14 zmluvy, a najmä jej článkom 4 ods. 2, prijala smernicu 96/34/ES [4]; keďže výsledkom čoho sa vyššie uvedená smernica nevzťahuje na Spojené kráľovstvo Veľkej Británie a Severného Írska;keďže zasadnutie Európskej rady v Amsterdame, ktoré sa konalo 16. a 17. júna 1997, s uznaním zaznamenalo súhlas medzivládnej konferencie so začlenením Dohody o sociálnej politike do zmluvy a taktiež zdôraznilo, že je treba nájsť spôsob, aby sa dostalo právnej účinnosti želaniu Spojeného kráľovstva Veľkej Británie a Severného Írska uznať smernice, ktoré už boli prijaté na základe uvedenej dohody ešte pred podpísaním Amsterdamskej zmluvy; keďže táto smernica sa snaží dosiahnuť tento cieľ rozšírením smernice 96/34/ES na Spojené kráľovstvo;keďže skutočnosť, že smernica 96/34/ES nie je uplatniteľná v Spojenom kráľovstve, priamo ovplyvňuje fungovanie vnútorného trhu; keďže vykonanie rámcovej dohody pripojenej k vyššie uvedenej smernici a najmä zásada uvedenia do súladu rodičovských a pracovných povinností pre pracujúcich rodičov vo všetkých členských štátoch zlepšia fungovanie vnútorného trhu;keďže uskutočnenie cieľov rámcovej dohody je zamerané najmä na dosiahnutie cieľa rovnakého zaobchádzania medzi mužmi a ženami, pokiaľ ide o pracovné príležitosti a zaobchádzanie pri práci, ako aj uvedenie do súladu pracovného a rodičovského života;keďže prijatím tejto smernice sa smernica 96/34/ES stane uplatniteľnou v Spojenom kráľovstve; keďže odo dňa nadobudnutia účinnosti tejto smernice by sa mal výraz "členské štáty" v smernici 96/34/ES chápať tak, že zahŕňa Spojené kráľovstvo;PRIJALA TÚTO SMERNICU:Článok 1Bez toho, aby bol dotknutý článok 2, smernica 96/34/ES sa vzťahuje na Spojené kráľovstvo Veľkej Británie a Severného Írska.Článok 2Nasledujúci odsek sa vloží za prvý odsek článku 2 smernice 96/34/ES:"1a. Pokiaľ ide o Spojené kráľovstvo Veľkej Británie a Severného Írska, nahrádza sa dátum 3. jún 1998 v odseku 1 dátumom 15. december 1999."Článok 3Táto smernica je adresovaná členským štátom.V Bruseli 15. decembra 1997Za RadupredsedaJ.-C. Juncker[1] Ú. v. ES C 335, 6.11.1997.[2] Ú. v. ES C 371, 8.12.1997.[3] Ú. v. ES C 355, 21.11.1997.[4] Ú. v. ES L 145, 19.6.1996, s. 4.--------------------------------------------------


title: Smernica Rady z 18. decembra 1975 o aproximácii zákonov členských štátov týkajúcich sa niektorých druhov konzervovaného zahusteného alebo sušeného mlieka určeného pre ľudskú spotrebu

text:
Dôležité právne oznámenie

|

31976L0118

Úradný vestník L 024 , 30/01/1976 S. 0049 - 0057 Fínske špeciálne vydanie: Kapitola 13 Zväzok 4 S. 0221  Grécke špeciálne vydanie: Kapitola 03 Zväzok 14 S. 0148  Švédske špeciálne vydanie: Kapitola 13 Zväzok 4 S. 0221  Španielske špeciálne vydanie: Kapitola 13 Zväzok 4 S. 0232  Portugalské špeciálne vydanie Kapitola 13 Zväzok 4 S. 0232

		Smernica Radyz 18. decembra 1975o aproximácii zákonov členských štátov týkajúcich sa niektorých druhov konzervovaného zahusteného alebo sušeného mlieka určeného pre ľudskú spotrebu(76/118/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na články 43 a 100,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže sa s cieľom prispieť k vytvoreniu jednotného trhu s konzervovaným mliekom, stanoviť podmienky výroby, ktoré zohľadňujú požiadavky spotrebiteľov, a napomáhať obchodným vzťahom na základe spravodlivej súťaže musia prijať spoločné pravidlá, ktoré budú upravovať zloženie, používanie vyhradených popisných prvkov, výrobné špecifikácie a označovanie dotknutých výrobkov;keďže existujúce rozdiely medzi ustanoveniami vnútroštátneho práva, ktoré upravujú tieto výrobky, vytvárajú prekážky voľného pohybu a nespravodlivé podmienky súťaže;keďže určenie metód analýzy na kontrolu kritérií čistoty prídavných látok a spracovateľských pomôcok používaných vo výrobe konzervovaného mlieka a určenie postupu pre odber vzoriek a metód analýzy potrebných na kontrolu zloženia a výrobných špecifikácií tohto mlieka sú vykonávacie opatrenia technickej povahy, ktorých prijatie by malo byť kvôli zjednodušeniu a urýchleniu tohto postupu, ponechané na Komisiu;keďže je žiaduce, aby sa pre všetky prípady, v ktorých Rada splnomocní Komisiu, aby vykonala pravidlá týkajúce sa potravín, stanovil postup nadviazania úzkej spolupráce medzi členskými štátmi a Komisiou v rámci Stáleho výboru pre potraviny, zriadeného rozhodnutím Rady z 13. novembra 1969 [3];keďže niektoré pravidlá označovania stanovené v tejto smernici v súčasnosti nie je možné vykonať kvôli problémom so zrozumiteľnosťou, ktoré by to spôsobilo kupujúcemu;keďže v niektorých prípadoch je dostatočné stanoviť dodatočné obdobie, po uplynutí ktorého by táto smernica bola uplatniteľná vo svojej celistvosti;keďže v iných prípadoch sa musia dodržiavať vnútroštátne ustanovenia a uplatniť klauzula o revízii;keďže dovtedy, kým nebudú prijaté pravidlá spoločenstva pre vyznačovanie kvality vzťahujúce sa na konzervované mlieko, vnútroštátne ustanovenia v tejto oblasti nebudú dotknuté, ale táto situácia sa musí prehodnotiť, ak do troch rokov nebude možné vytvoriť systém spoločenstva,PRIJALA TOTO NARIADENIE:Článok 11. Táto smernica sa týka konzervovaného zahusteného alebo sušeného mlieka, ako je definované v prílohe.2. Na účely tejto smernice:a) "zahustené mlieko" je kvapalný výrobok získaný priamo čiastočným odstránením vody z mlieka, z čiastočne alebo úplne odtučneného mlieka alebo zo zmesi týchto výrobkov, do ktorého môže byť primiešaná smotana alebo sušené mlieko alebo obidvoje, pričom množstvo pridaného sušeného mlieka v konečnom výrobku nesmie prekročiť 25 % celkového množstva mliečnej sušiny; členské štáty však môžu na svojom území ponechať v platnosti akýkoľvek zákaz používania sušeného mlieka vo výrobe a predaji zahusteného mlieka, ak takýto zákaz platil pred 1. októbrom 1974.Pri prijímaní kritérií kvality uvedených v článku 11 (1) d) a v každom prípade najneskôr dva roky od oznámenia tejto smernice Rada rozhodne o tom, či budú tieto zákazy naďalej povolené;b) "sušené mlieko" je tuhý výrobok s obsahom vlhkosti najviac 5 % hmotnosti v konečnom výrobku vyrobenom priamo odstránením vody z mlieka, z čiastočne alebo úplne odtučneného mlieka, smotany alebo zo zmesi týchto výrobkov.3. Výrobky definované v prílohe sa konzervujú:i) výrobky uvedené v bode 1 a) až d) sterilizáciou tepelným ošetrením;ii) výrobky uvedené v bode 1 e) až g) pridaním sacharózy (polobiely cukor, cukor alebo biely cukor alebo extra biely cukor);iii) výrobky uvedené v bode 2 zahusťovaním.Článok 2Členské štáty prijmú všetky potrebné opatrenia, aby zabezpečili, že výrobky definované v prílohe sa môžu predávať iba vtedy, keď sú v súlade s definíciami a pravidlami stanovenými v tejto smernici a v prílohe k nej.Článok 31. Názvy uvedené v prílohe sa vzťahujú iba na tie výrobky, ktoré sú v nej definované a musia sa používať v obchode na označovanie týchto výrobkov.2. Členské štáty si na svojom území môžu vyhradiť aj používanie nasledujúcich názvov:a) "sušené mlieko (evaporated milk)" v Írsku a v Spojenom kráľovstve na označenie nesladeného kondenzovaného mlieka s obsahom tuku najmenej 9 % hmotnosti a celkovým obsahom mliečnej sušiny najmenej 31 % hmotnosti a.;b) "kondenseret kaffefløde" v Dánsku, "kondensierte Kaffeesahne" v Nemecku a "panna da café" v Talianskuna označenie výrobku definovaného v bode 1 d) prílohy;c) "flødepulver" v Dánsku, "Rahmpulver" a "Sahnepulver" v Nemecku na označenie výrobku definovaného v bode 2 d) prílohy.3. Rada na návrh Komisie môže päť rokov od dátumu oznámenia tejto smernice rozhodnúť o zmene alebo zrušení odseku 2.Článok 4Bez toho, aby boli dotknuté ustanovenia týkajúce sa zdravia a hygieny, ktoré má prijať spoločenstvo v súvislosti so základnými materiálmi uvedenými v článku 1 (2), musia sa tieto materiály podrobiť tepelnému ošetreniu najmenej rovnocennému pasterizácii, ak takéto ošetrenie nie je súčasťou výrobného procesu výrobkov definovaných v článku 1 (1).Článok 51. Vo výrobe výrobkov definovaných v bode 1 a) až d) prílohy je povolené používať iba tieto látky:| hydrogenuhličitan sodný a hydrogenuhličitan draselný, |E 331 | citrany sodné (sodné soli kyseliny citrónovej), |E 332 | citrany draselné (draselné soli kyseliny citrónovej), |E 339 | ortofosforečnany sodné (sodné soli kyseliny ortofosforečnej), |E 340 | ortofosforečnany draselné (drsaelné soli kyseliny ortofosforečnej), |chlorid vápenatý, |E 450 | polyfosforečnan sodný a polyfosforečnan draselný: |a)difosforečnany, |b)trifosforečnany v prípade ultravysoko zohriateho (UHT) nesladeného kondenzovaného mlieka, |c)lineárne polyfosforečnany (obsahujśce najviac 8 % cyklických zlúčenín) v prípade ultravysoko zohriateho (UHT) nesladeného kondenzovaného mlieka; |- za predpokladu, že celkové množstvo týchto pridaných látok v konečnom výrobku nie je väčšia než:- 0,2 % hmotnosti v prípade výrobkov s celkovým obsahom sušiny najviac 28 % hmotnosti,- 0,3 % hmotnosti v prípade výrobkov s celkovým obsahom sušiny viac než 28 % hmotnosti;- za predpokladu, že celkový obsah trifosforečnanov a lineárnych polyfosforečnanov v ultravysoko zohriatom (UHT) nesladenom zahustenom mlieku, vyjadrený vo forme P2O5, je najviac 0,1 % hmotnosti,- za predpokladu, že celkový obsah pridaných fosforečnanov, vyjadrený vo forme P2O5, je najviac 0,1 % v prípade výrobkov s celkovým obsahom sušiny najviac 28 % a najviac 0,15 % v prípade výrobkov s celkovým obsahom sušiny viac než 28 %.2. Pri výrobe výrobkov definovaných v bode 1 e) až g) prílohy je povolené používať iba tieto látky:a) látky uvedené v odseku 1 za predpokladu, že ich celkové množstvo v konečnom výrobku nie je väčšie než 0,2 % hmotnosti, a že celkový obsah pridaných fosforečnanov, vyjadrený vo forme P2O5, nie je vyšší než 0,1 % hmotnosti;b) laktóza v množstve najviac 0,02 % hmotnosti konečného výrobku, ak je to vhodné, s prídavkom fosforečnanu vápenatého, ktorého množstvo nesmie prekročiť 10 % hmotnosti pridanej laktózy.3. Vo výrobe výrobkov definovaných v bode 2 prílohy je povolené používať iba tieto látky:a) látky uvedené v odseku 1:- za predpokladu, že ich celkové množstvo v konečnom výrobku je najviac 0,5 % hmotnosti, z čoho maximálny obsah hydrogenuhličitanu sodného a hydrogenuhličitanu horečnatého je 0,2 % hmotnosti. Posledne uvedené množstvo môže byť rovné maximálne 0,3 % hmotnosti v prípade sušeného mlieka typu "Hatmaker" alebo "Roller", ktoré nie je určené na maloobchodný predaj, a na výrobu ktorého sa nepoužíva žiadna z ostatných látok uvedených v odseku 1; Spojené kráľovstvo však môže povoliť maloobchodný predaj tohto mlieka na svojom území,- za predpokladu, že celkový obsah pridaných fosforečnanov vyjadrený vo forme P2O5 nie je vyšší než 0,25 %;b) kyselina L-askorbová (E 300), L-askorban sodný (E 301) a palmitan askorbylu (E 304) jednotlivo alebo zmiešané tak, že ich maximálne množstvo v konečnom výrobku, vyjadrené vo forme kyseliny askorbovej, je 0,05 % hmotnosti.4. V prípadoch, keď názov výrobkov definovaných v bode 2 a), c) a d) prílohy odkazuje na okamžitú rozpustnosť, pri ich výrobe sa povolí aj použitie lecitínov (E 322) v maximálnom množstve 0, 5 % hmotnosti.5. Ak sa v tomto článku uvádza percento nejakej prídavnej látky, rozumie sa tým bezvodá látka.6. Členské štáty môžu na svojom území povoliť používanie ďalších prídavných látok do sušeného mlieka, ktoré sa využíva v predajných automatoch a je ako také jasne označené.7. Bez toho, aby boli dotknuté odseky 1 až 3, môžu členské štáty na svojom území povoliť pridávanie vitamínov do výrobkov, ktoré sú definované v prílohe.Článok 6Bez toho, aby boli dotknuté ustanovenia prijaté podľa článku 11 (1), obsah laktátu vo výrobkoch definovaných v prílohe nesmie byť vyšší než 300 mg na 100 g mliečnej sušiny bez tuku.Článok 71. Jediné informácie, ktoré musia byť povinne uvedené na obaloch, nádobách alebo označení výrobkov definovaných v prílohe a ktoré musia byť nápadné, jasne čitateľné a nezmazateľné, sú tieto:a) jeden z názvov vyhradených pre tieto výrobky v súlade s článkom 3;b) slovo "instantný" ("instant") a odkaz na použitie lecitínu uvedený hneď za názvom v prípade, že bolo využité povolenie uvedené v článku 5 (4);c) percento mliečneho tuku vyjadrené ako časť hmotnosti konečného výrobku okrem tých výrobkov, ktoré sú definované v bode 1 b) a f) a v bode 2 b) prílohy a percento mliečnej beztukovej sušiny získanej z mlieka v prípade výrobkov definovaných v bode 1 prílohy;d) ďalšie podrobnosti charakterizujúce proces zahusťovania v prípade výrobkov definovaných v bode 2 prílohy;e) vyhlásenie o spôsobe použitia v prípade výrobkov definovaných v bode 1 prílohy a určených na maloobchodný predaj; ak je výrobok určený na spotrebu v nezmenenom stave, je možné toto vyhlásenie nahradiť zmysluplnými informáciami o spôsobe použitia výrobku; do konca prechodného obdobia uvedeného v h) môžu členské štáty stanoviť, že ak sa tieto vyhlásenia týkajú množstiev vyjadrených v jednotkách hmotnosti alebo objemu, musia byť vyjadrené aj v rovnocenných britských meracích jednotkách;f) v prípade výrobkov definovaných v bode 2 prílohy a určených na maloobchodný predaj musia byť uvedené odporúčania týkajúce sa spôsobu riedenia alebo obnovy vrátane vyhlásenie o obsahu tuku vo výrobku po jeho zriedení alebo obnove, okrem tých výrobkov, ktoré sú definované v bode 2 b) prílohy; do konca prechodného obdobia uvedeného v h) môžu členské štáty stanoviť, že ak sa tieto údaje týkajú množstiev vyjadrených v jednotkách hmotnosti alebo objemu, musia byť vyjadrené aj v rovnocenných britských meracích jednotkách;g) slová "UVZ" alebo "ultravysoko zahriate" ("ultra heat treated") v prípade výrobkov definovaných v bode 1 a) až d) prílohy, ak sú tieto výrobky získané ako výsledok takéhoto ošetrenia a asepticky sa balia;h) menovitá hmotnosť vyjadrená v gramoch alebo kilogramoch, a v prípade kvapalných a polokvapalných výrobkov balených do fliaš menovitý objem vyjadrený v litroch, centilitroch alebo mililitroch; do nadobudnutia účinnosti ustanovení spoločenstva v tejto oblasti, platia vnútroštátne ustanovenia o meraní a označovaní menovitého objemu a menovitej hmotnosti.Ak si to Spojené kráľovstvo alebo Írsko v prípade výrobkov ponúkaných na predaj na ich štátnom území budú želať, bude do konca prechodného obdobia, počas ktorého je v spoločenstve povolené požívať britské meracie jednotky uvedené v prílohe II k smernici Rady 71/354/EHS[4], naposledy zmenenej a doplnenej Aktom o pristúpení[5], označenie menovitej hmotnosti alebo menovitého objemu obsahu vyjadrené v meracích jednotkách sústavy SI, sprevádzané označením menovitej hmotnosti alebo menovitého objemu obsahu vyjadreným v rovnocenných britských meracích jednotkách, vypočítaným pomocou týchto prevodových koeficientov:1 ml | = 0,0352 kvapalnej unce (fluid ounces), |1 l | = 1,760 pinty (pints) alebo 0,220 galónu (gallons), |1 g | = 0,0353 unce (ounces, avoirdupois), |1 kg | = 2,205 funtu (pounds); |i) názov alebo obchodné meno a adresa alebo registrované zastúpenie výrobcu alebo baliarne alebo predajcu etablovaného v spoločenstve.2. Podrobnosti uvedené v odseku 1 s) až d) a h) musia byť uvedené na jednej z hlavných povrchových plôch obalu alebo nádoby a v tom istom zornom poli.3. Členské štáty môžu výnimkou z odseku 1:a) zachovať si vnútroštátne ustanovenia, ktoré vyžadujú uvádzať:- zoznam zložiek,- zoznam prídavných látok,- dátum,- výrobný závod alebo baliareň; tieto informácie sa však môžu uvádzať iba v zakódovanej podobe,- krajinu pôvodu, hoci táto informácia sa v prípade výrobkov vyrobených v rámci spoločenstva nesmie vyžadovať,- osobitné odporúčanie týkajúce sa spôsobu použitia výrobkov z čiastočne alebo úplne odtučneného mlieka pre dojčatá v prípade, že sa tieto výrobky predávajú v maloobchodnom predaji;b) zachovať si alebo prijať vnútroštátne ustanovenia, ktoré vyžadujú uvádzať dátum, kedy boli výrobky uvedené v bode 1 a) až d) prílohy získané ultravysokým zahriatím a asepticky zabalené.4. Členské štáty si môžu výnimkou z odseku 1 a bez toho, aby boli dotknuté ustanovenia, ktoré má spoločenstvo prijať ohľadne dietetických potravín, zachovať alebo môžu prijať vnútroštátne ustanovenia, ktoré vyžadujú uvádzať množstvo pridaných vitamínov.5. Ak sa výrobky definované v prílohe skladajú z obalov alebo nádob s menovitou hmotnosťou viac než 20 kg a nepredávajú sa v maloobchodnom predaji, informácie vyžadované podľa odseku 1 b) až h) sa musia uvádzať iba v sprievodných dokumentoch.6. Ak sú výrobky s hmotnosťou menej než 20 g na jednotku balené do vonkajšieho obalu, informácie požadované podľa odseku 1 b) až h) sa musia uvádzať iba na tomto vonkajšom obale.7. Členské štáty môžu počas štyroch rokov od oznámenia tejto smernice a formou výnimky z odseku 1 a) povoliť, aby bol názov prijatý podľa tohto odseku sprevádzaný na obaloch, nádobách alebo na označení názvom používaným v predchádzajúcom období podľa vnútroštátnych zvyklostí postupov alebo ustanovení platných v čase oznámenia tejto smernice.8. Do troch rokov od oznámenia tejto smernice Rada na základe správy Komisie sprevádzanej v prípade potreby vhodnými návrhmi znovu preskúma výnimky ustanovené v poslednej odrážke odseku 3 a).Pokiaľ ide o výrobky z čiastočne odtučneného mlieka, platnosť tejto výnimky sa v každom prípade skončí päť rokov po oznámení tejto smernice.9. Odhliadnuc toho, čo je stanovené v odseku 1 sa členské štáty zdržia určenia, akým spôsobom sa majú poskytovať informácie uvedené v tomto odseku.Členské štáty však môžu na svojom území zakázať obchod s výrobkami definovanými v prílohe, ak sa podrobnosti stanovené v odseku 1 a) až g) neuvádzajú v ich štátnom jazyku alebo jazykoch na jednej z hlavných povrchových plôch obalu, nádoby alebo označenia alebo v sprievodných dokumentoch, ako je uvedené v odseku 5.10. Odseky 1 až 9 sa použijú bez toho, aby boli dotknuté ustanovenia o označovaní, ktoré má prijať spoločenstvo.Článok 8Výrobky uvedené v článku 1 a určené na maloobchodný predaj musí výrobca alebo baliareň baliť do zapečatených nádob, ktoré chránia výrobok pred škodlivými vplyvmi, a ktoré musia byť dodané spotrebiteľovi neporušené.Článok 91. Členské štáty prijmú všetky potrebné opatrenia, aby zabezpečili, že uplatňovanie neharmonizovaných vnútroštátnych ustanovení upravujúcich zloženie, výrobné špecifikácie, balenie alebo označovanie týchto výrobkov alebo potravín všeobecne, nemôže brániť obchodu s výrobkami uvedenými v článku 1, ktoré sú v súlade s definíciami a pravidlami stanovenými v tejto smernici a v prílohe.2. Odsek 1 sa nepoužije na neharmonizované ustanovenia oprávnené z dôvodov:- ochrany zdravia obyvateľstva,- predchádzania podvodom, pokiaľ tieto ustanovenia nebránia uplatňovaniu definícií a pravidiel stanovených touto smernicou,- ochrany priemyselného a obchodného vlastníctva, údajov o zdroji, registrovanej značky a predchádzania nespravodlivej súťaži.Článok 101. Ak má niektorý členský štát v dôsledku nových informácií alebo prehodnotenia existujúcich informácií, vykonaného od prijatia tejto smernice, podrobné dôvody na to, aby stanovil, že používanie jednej z látok uvedených v článku 5 vo výrobkoch uvedených v prílohe, alebo že maximálna hodnota obsahu, ktorú je možné využívať, ohrozuje ľudské zdravie, hoci sú v súlade s ustanoveniami tejto smernice, tento členský štát môže na svojom území dočasne pozastaviť alebo obmedziť uplatňovanie príslušných ustanovení. Bezodkladne o tom informuje ostatné členské štáty a Komisiu a uvedie dôvody pre svoje rozhodnutie.2. Komisia čo najskôr preskúma dôvody, ktoré uviedol dotknutý členský štát, prekonzultuje ich s členskými štátmi v rámci Stáleho výboru pre potraviny, potom bezodkladne vydá svoje stanovisko a prijme vhodné opatrenia.3. Ak Komisia uváži, že kvôli vyriešeniu ťažkostí uvedených v odseku 1 a zabezpečeniu ochrany ľudského zdravia je potrebné zmeniť alebo doplniť túto smernicu, začne postup stanovený v článku 12 s cieľom prijať tieto zmeny a doplnky; členský štát, ktorý prijal ochranné opatrenia, ich v takomto prípade môže zachovať dovtedy, kým tieto zmeny a doplnky nenadobudnú účinnosť.Článok 111. Rada na návrh Komisie ustanoví:a) pokiaľ je to potrebné, kritériá čistoty pre prídavné látky alebo výrobky používané ako prídavné látky uvedené v článku 5;b) hygienické, chemické a fyzikálne kritériá pre výrobky definované v prílohe;c) mikrobiologické kritériá pre výrobky definované v prílohe;d) kritériá kvality pre sušené mlieko, ktoré sa môže používať pri výrobe zahusteného mlieka v súlade s článkom 1 (2) a).2. V súlade s postupom stanoveným v článku 12 sa určia:a) metódy analýzy potrebné na kontrolu vyššie uvedených kritérií čistoty;b) postupy odberu vzoriek a metódy analýzy potrebné na kontrolu zloženia a výrobných špecifikácií výrobkov definovaných v prílohe.Článok 121. V prípadoch, keď sa má dodržať postup stanovený v tomto článku, predseda Stáleho výboru pre potraviny zriadeného rozhodnutím Rady z 13. novembra 1969 (ďalej len "výbor") predloží záležitosť výboru buď z vlastnej iniciatívy, alebo na žiadosť zástupcu členského štátu.2. Zástupca Komisie predloží výboru návrh opatrení, ktoré sa majú prijať. Výbor prijme stanovisko k tomuto návrhu v lehote, ktorú stanoví jeho predseda s ohľadom na naliehavosť záležitosti. Stanovisko sa prijíma väčšinou 41 hlasov, pričom hlasy členských štátov sa vážia v súlade s článkom 148 (2) zmluvy. Predseda nehlasuje.3. a) Ak sú plánované opatrenia v súlade so stanoviskom výboru, Komisia ich prijme.b) Ak plánované opatrenia nie sú v súlade so stanoviskom výboru, alebo ak nebolo vydané žiadne stanovisko, Komisia bezodkladne predloží Rade návrh opatrení, ktoré sa majú prijať. Rada rozhodne kvalifikovanou väčšinou.c) Ak Rada nekonala do troch mesiacov odvtedy, ako jej boli predložené návrhy, navrhnuté opatrenia prijme Komisia.Článok 13Ustanovenia článku 12 sú platné 18 mesiacov od dňa, kedy bola záležitosť po prvý raz predložená výboru podľa článku 12 (1).Článok 14Táto smernica nemá vplyv na zákony členských štátov týkajúce sa údajov o kvalite a vzťahujúce sa na výrobky uvedené v prílohe a vyrábané na ich území.Ak do troch rokov od oznámenia tejto smernice nebudú existovať príslušné ustanovenia spoločenstva, Rada na základe správy Komisie obsahujúcej akékoľvek vhodné návrhy znovu preskúma ustanovenia tohto článku.Článok 15Táto smernica sa nevzťahuje:- bez toho, aby boli dotknuté ustanovenia, ktoré má prijať spoločenstvo, na dietetické výrobky alebo výrobky pripravované osobitne pre dojčatá a malé deti;- na výrobky určené na vývoz mimo spoločenstva.Článok 16Členské štáty do jedného roka od oznámenia tejto smernice zmenia alebo doplnia podľa potreby svoje právne predpisy tak, aby boli v súlade s ustanoveniami tejto smernice. Bezodkladne informujú Komisiu o týchto zmenách a doplneniach a o tých výnimkách stanovených v tejto smernici, ktoré budú využívať. Predpisy, ktoré budú takto novelizované, sa musia najneskôr dva roky od oznámenia tejto smernice vzťahovať na výrobky po prvý raz uvádzané na trh v členských štátoch.Článok 17Táto smernica je určená členským štátom.V Bruseli 18. decembra 1975Za RadupredsedaM. Toros[1] Ú. v. ES C 65, 5.6.1970, s. 47.[2] Ú. v. ES C 146, 11.12.1970, s. 26.[3] Ú. v. ES L 291, 29.11.1969, s. 9.[4] Ú. v. ES L 243, 29.10.1971, s. 29.[5] Ú. v. ES L 73, 27.3.1972, s. 24.--------------------------------------------------PRÍLOHANÁZVY A DEFINÍCIE VÝROBKOV1. Zahustené mlieko, na ktoré sa vzťahuje táto smernicaa) Nesladené zahustené mliekoZahustené mlieko s obsahom tuku najmenej 7,5 % hmotnosti a celkovým obsahom mliečnej sušiny najmenej 25 % hmotnosti.b) Nesladené kondenzované odtučnené mliekoZahustené mlieko s obsahom tuku najviac 1 % hmotnosti a celkovým obsahom mliečnej sušiny najmenej 20 % hmotnosti.c) Nesladené kondenzované čiastočne odtučnené mliekoZahustené mlieko s obsahom tuku najmenej 1 % hmotnosti a najviac 7,5 % hmotnosti a celkovým obsahom mliečnej sušiny najmenej 20 % hmotnosti. Kondenzované mlieko s obsahom tuku od 4 do 4,5 % hmotnosti a celkovým obsahom mliečnej sušiny najmenej 24 % hmotnosti je jediný druh mlieka, ktoré sa pod týmto názvom môže predávať v maloobchodnom predaji.d) Nesladené kondenzované plnotučné mliekoZahustené mlieko s obsahom tuku najmenej 15 % hmotnosti a celkovým obsahom mliečnej sušiny najmenej 26,5 % hmotnosti.e) Sladené kondenzované mliekoZahustené mlieko s prísadou sacharózy (polobiely cukor, cukor alebo biely cukor alebo extra biely cukor) s obsahom tuku najmenej 8 % hmotnosti a celkovým obsahom mliečnej sušiny najmenej 28 % hmotnosti. Zahustené mlieko s prísadou sacharózy (polobiely cukor, cukor alebo biely cukor alebo extra biely cukor) s obsahom tuku najmenej 9 % hmotnosti a celkovým obsahom mliečnej sušiny najmenej 31 % hmotnosti je jediný druh mlieka, ktorý sa pod týmto názvom môže predávať v maloobchodnom predaji.f) Sladené kondenzované odtučnené mliekoZahustené mlieko s prísadou sacharózy (polobiely cukor, cukor alebo biely cukor alebo extra biely cukor) s obsahom tuku najmenej 1 % hmotnosti a celkovým obsahom mliečnej sušiny najviac 24 % hmotnosti.g) Sladené kondenzované čiastočne odtučnené mliekoZahustené mlieko s prísadou sacharózy (polobiely cukor, cukor alebo biely cukor alebo extra biely cukor) s obsahom tuku najmenej 1 % hmotnosti a nie viac ako 8 % hmotnosti a celkovým obsahom mliečnej sušiny najviac 24 % hmotnosti. Zahustené mlieko s prísadou sacharózy (polobiely cukor, cukor alebo biely cukor alebo extra biely cukor) s obsahom tuku od 4 do 4,5 % hmotnosti a celkovým obsahom mliečnej sušiny najmenej 28 % hmotnosti, je jediný druh mlieka, ktorý sa pod týmto názvom môže predávať v maloobchodnom predaji.2. Sušené mlieko, na ktoré sa vzťahuje táto smernicaa) Sušené plnotučné mlieko alebo práškové plnotučné mliekoSušené mlieko s obsahom tuku najmenej 26 % hmotnosti.b) Sušené odtučnené mlieko alebo práškové odtučnené mliekoSušené mlieko s obsahom tuku najviac 1,5 % hmotnosti..c) Sušené čiastočne odtučnené mlieko alebo práškové čiastočne odtučnené mliekoSušené mlieko s obsahom tuku najmenej 1,5 % hmotnosti a najviac 26 % hmotnostid) Sušené mlieko s vysokým obsahom tuku alebo práškové mlieko s vysokým obsahom tukuSušené mlieko s obsahom tuku najmenej 42 % hmotnosti.--------------------------------------------------


title: Smernica Rady z 30. júla 1963 o liberalizácii prevodov v súvislosti so skrytými obchodnými transakciami, ktoré nie sú spojené s pohybom tovarov, služieb, kapitálu alebo osôb

text:
Dôležité právne oznámenie

|

31963L0474

Úradný vestník 125 , 17/08/1963 S. 2240 - 2241 Dánske špeciálne vydanie: Série I Kapitola 1963-1964 S. 0040  Anglické špeciálne vydanie: Série I Kapitola 1963-1964 S. 0045  Grécke špeciálne vydanie: Kapitola 10 Zväzok 1 S. 0030  Španielske špeciálne vydanie: Kapitola 06 Zväzok 1 S. 0023  Portugalské špeciálne vydanie Kapitola 06 Zväzok 1 S. 0023

		Smernica Radyz 30. júla 1963o liberalizácii prevodov v súvislosti so skrytými obchodnými transakciami, ktoré nie sú spojené s pohybom tovarov, služieb, kapitálu alebo osôb(63/474/EHS)RADA EURÓPSKEHO HOSPODÁRSKEHO SPOLOČENSTVA,so zreteľom na Zmluvu o založení Európskeho hospodárskeho spoločenstva, najmä na jej článok 63 a článok 106 odsek 3;so zreteľom na návrh Komisie;so zreteľom na stanovisko Európskeho parlamentu [1];so zreteľom na stanovisko Hospodárskeho a sociálneho výboru;keďže vytvorenie spoločného trhu si vyžaduje, aby obmedzenia prevodov medzi osobami s bydliskom v členských štátoch boli zrušené čo najrýchlejšie a v čo najširšom rozsahu;keďže vzhľadom na prevody, ktoré súvisia so skrytými obchodnými transakciami uvedenými v prílohe III k zmluve, ktoré neupravujú ustanovenia článku 106 odseku 1 a 2 alebo kapitola o voľnom pohybe kapitálu, bola už v členských štátoch dosiahnutá vysoká úroveň liberalizácie;keďže, na týchto základoch a zohľadňujúc hospodársku situáciu členských štátov, liberalizácia prevodov, ktoré sa vzťahujú na všetky príslušné transakcie vo forme všeobecného povolenia alebo aspoň vydania všetkých požadovaných devízových povolení, sa už zdá byť možná v súčasnom stave prechodného obdobia;PRIJALA TÚTO SMERNICU:Článok 11. Členské štáty udelia všetky devízové povolenia požadované pre prevody medzi osobami s bydliskom v členských štátov v súvislosti so skrytými obchodnými transakciami uvedenými v prílohe k tejto smernici.2. Členské štáty umožnia prevody, ktoré súvisia s takýmito transakciami, za výmenné kurzy platné pre platby týkajúce sa bežných transakcií.Článok 21. Ustanovenia tejto smernice neobmedzujú právo členských štátov overiť si charakter a pravosť transakcií alebo prevodov a prijať všetky nevyhnutné opatrenia na zabránenie porušovania svojich zákonov a iných právnych predpisov.2. Členské štáty čo možno najviac zjednodušia povoľovanie a kontrolné formality, ktoré sa vzťahujú na prevody a v prípade potreby navzájom konzultujú tieto zjednodušenia.Článok 3Do piatich mesiacov od oznámenia tejto smernice uvedú členské štáty do účinnosti opatrenia potrebné na dosiahnutie súladu s jej ustanoveniami a bezodkladne o tom informujú Komisiu.Článok 4Táto smernica je adresovaná členským štátom.V Bruseli 30. júla 1963Za RadupredsedaJ. M. A. H. Luns[1] Ú. v. ES 61, 19.4.1963, s. 1275.--------------------------------------------------PRÍLOHASkryté obchodné transakcie uvedené v článku 1 tejto smernice- Bankové poplatky.- Výdaje na zastúpenie.- Podiel dcérskych spoločností a pobočiek na celkových nákladoch materských spoločností so sídlom v zahraničí a naopak.- Dlžné manká, marže a vklady vzniknuté v súvislosti s operáciami na komoditných koncových trhoch v súlade s bežnou obchodnou praxou.- Zápisné a členské poplatky (mimo tých, ktoré predstavujú odmenu za služby a príspevky hradené pre verejnoprávne alebo súkromnoprávne subjekty sociálneho zabezpečenia).- Vládne výdaje (oficiálne zastúpenie v zahraničí, príspevky pre medzinárodné organizácie).- Dane (mimo dedičskej dane), súdne výdavky, registrácia patentov a ochranných známok.- Odškodnenia, ak tieto nie je možné považovať za kapitál.- Náhrady v prípade zrušenia zmlúv a náhrady nevyžiadaných platieb, ak tieto nie je možné považovať za kapitál.- Pokuty.- Pravidelné plnenia spojené s verejnou dopravou a poštovými, telegrafickými a telefonickými službami.- Konzulárne príjmy.- Platby výživného, na základe zákona a peňažná pomoc v prípade núdze.- Poplatky za vedenie evidencie, ktoré sú povinní niesť na svoj účet subjekty oprávnené vykonávať zmenárenskú činnosť v cudzej mene.- Športové ceny a príjmy zo športových súťaží (okrem tých, ktoré vyhrali profesionáli).--------------------------------------------------


title: Smernica Komisie č. 96/18/ES z 19. marca 1996, ktorou sa menia a dopĺňajú rôzne smernice Rady o obchodovaní s osivom a množiteľským materiálomText s významom pre EHP

text:
Dôležité právne oznámenie

|

31996L0018

Úradný vestník L 076 , 26/03/1996 S. 0021 - 0022

		Smernica Komisie č. 96/18/ESz 19. marca 1996,ktorou sa menia a dopĺňajú rôzne smernice Rady o obchodovaní s osivom a množiteľským materiálom(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 66/401/EHS zo 14. júna 1966 o obchodovaní s osivom krmovín, [1] naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 21a,so zreteľom na smernicu Rady 69/208/EHS z 30. júna 1969 o obchodovaní s osivom olejnín a priadnych rastlín, [2] naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 20a,so zreteľom na smernicu Rady 70/458/EHS z 29. septembra 1970 o obchodovaní s osivom zelenín, [3] naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 40a,keďže z hľadiska vývoja vedeckých a technických poznatkov by sa smernice 66/401/EHS, 69/208/EHS a 70/458/EHS mali z dôvodov uvedených v tejto smernici zmeniť a doplniť;keďže súčasné medzinárodné pravidlá, menovite pravidlá Medzinárodného združenia pre kontrolu osív a Organizácie pre hospodársku spoluprácu a rozvoj, boli v oblasti maximálnej hmotnosti pre dávky osív určitých druhov upravované; keďže sa ukázalo, že by bolo vhodné, aby túto úpravu prijalo spoločenstvo;keďže maximálna hmotnosť v pravidlách spoločenstva pre dávky osív týchto druhov by sa preto mala podľa toho upraviť;keďže opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,PRIJALA TÚTO SMERNICU:Článok 1Smernica 66/401/EHS sa týmto mení a dopĺňa takto:v stĺpci 2 v tabuľke v prílohe III sa "20" nahrádza údajom "25" v prípade:- Lupinus albus- Lupinus angustifolius- Lupinus luteus- Pisum sativum- Vicia fabaa- Vicia sativa.Článok 2Smernica 69/208/EHS sa týmto mení a dopĺňa takto:v stĺpci 2 v tabuľke v prílohe III sa "20" nahrádza údajom "25" vo všetkých prípadoch, kde sa uvádza a "10" sa nahrádza údajom "25" v prípade Carthamus tinctorius.Článok 3Smernica 70/458/EHS sa týmto mení a dopĺňa takto:bod 1 v prílohe III sa nahrádza takto:"1. Maximálna hmotnosť dávky osív:a)osivo Phaseolus vulgaris, Pisum sativum a Vicia faba | 25 ton; |b)osivo minimálne o veľkosti zrna pšenice, iné než Phaseolus vulgaris, Pisum sativum a Vicia faba | 20 ton; |c)osivo, ktorého veľkosť je menšia než zrno pšenice | 10 ton. |Maximálna hmotnosť dávky sa nesmie prekročiť o viac než 5 %."Článok 41. Členské štáty najneskôr do 1. júla 1996 uvedú do účinnosti zákony, iné právne predpisy a administratívne opatrenia potrebné na zabezpečenie súladu s touto smernicou. Bezodkladne o tom budú informovať Komisiu.Keď členské štáty prijmú tieto opatrenia, tieto budú obsahovať odkaz na túto smernicu alebo ich takýto odkaz bude sprevádzať pri príležitosti uverejnenia. Metodiku týchto odkazov ustanovia členské štáty.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.Článok 5Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 6Táto smernica je adresovaná členským štátom.V Bruseli 19. marca 1996Za KomisiuFranz Fischlerčlen Komisie[1] Ú. v. ES 125, 11.7.1966, s. 2298/66.[2] Ú. v. ES L 169, 10.7.1969, s. 3.[3] Ú. v. ES L 225, 12.10.1970, s. 7.--------------------------------------------------


title: Smernica Komisie 2011/21/EÚ z  2. marca 2011 , ktorou sa mení a dopĺňa smernica Rady 91/414/EHS s cieľom zaradiť cletodim medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               3.3.2011

               SK

               Úradný vestník Európskej únie

               L 58/49

         SMERNICA KOMISIE 2011/21/EÚ
   z 2. marca 2011,
   ktorou sa mení a dopĺňa smernica Rady 91/414/EHS s cieľom zaradiť cletodim medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal cletodim.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. Následne sa v súvislosti s nezaradením cletodimu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie na hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Holandsku, ktoré bolo prostredníctvom nariadenia (ES) č. 1490/2002 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Žiadosť tiež spĺňa ostatné formálne a procedurálne požiadavky uvedené v článku 15 nariadenia (ES) č. 33/2008.

               (5)

               Holandsko vyhodnotilo dodatočné údaje predložené žiadateľom a vypracovalo doplňujúcu správu. 1. decembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad predložil Komisii svoj záver o cletodime 10. septembra 2010 (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, doplňujúcu správu a záver úradu a finalizovali ich 28. januára 2011 v podobe revíznej správy Komisie o cletodime.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú cletodim, vo všeobecnosti budú spĺňať požiadavky ustanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné zaradiť cletodim do prílohy I, aby sa vo všetkých členských štátoch povolenia týkajúce sa prípravkov na ochranu rastlín, ktoré obsahujú túto účinnú látku, mohli udeľovať v súlade s ustanoveniami uvedenej smernice.

               (7)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/EHS sa ustanovuje, že zaradenie látky do prílohy I môže podliehať určitým podmienkam. Preto je vhodné požadovať, aby žiadateľ predložil ďalšie informácie na potvrdenie výsledkov posúdenia rizika na základe najnovších vedeckých poznatkov, pokiaľ ide o posúdenie vystavenia pôdy a podzemných vôd a definíciu rezíduí pre posúdenie rizika.

               (8)

               Pred zaradením účinnej látky do prílohy I by mala byť poskytnutá primeraná lehota s cieľom umožniť členským štátom a zainteresovaným stranám, aby sa pripravili na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom cletodimu, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie súvisiacej s prílohou III, pokiaľ ide o každý prípravok na ochranu rastlín v prípade každého plánovaného použitia v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok do prílohy I k smernici 91/414/EHS, ktoré boli posudzované v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o uvádzaní prípravkov na ochranu rastlín na trh (7), vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či má držiteľ povolenia prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty alebo držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutie 2008/934/ES sa týka nezaradenia cletodimu a odobrania povolení na prípravky na ochranu rastlín obsahujúce túto látku do 31. decembra 2011. Z prílohy k tomuto rozhodnutiu je potrebné vypustiť riadok týkajúci sa cletodimu.

               (13)

               Preto je vhodné rozhodnutie 2008/934/ES zodpovedajúcim spôsobom zmeniť a doplniť.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa látky cletodim.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi uvedenými ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom cletodimu ako účinnej látky.
   Do tohto dátumu overia najmä to, či sú splnené podmienky prílohy I k tejto smernici týkajúce sa cletodimu s výnimkou tých, ktoré sú stanovené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom cletodimu ako jedinej účinnej látky alebo jednej z viacerých účinných látok, z ktorých všetky boli najneskôr do 31. mája 2011 uvedené v prílohe I k smernici 91/414/EHS, v súlade s jednotnými zásadami ustanovenými v prílohe VI k smernici 91/414/EHS na základe dokumentácie spĺňajúcej požiadavky prílohy III k uvedenej smernici a so zohľadnením časti B položky v prílohe I k tejto smernici, ktorá sa týka cletodimu. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty:

               a)

               v prípade prípravku s obsahom cletodimu ako jedinej účinnej látky, ak je to potrebné, zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom cletodimu ako jednej z viacerých účinných látok, ak je to potrebné, zmenia a doplnia alebo odoberú povolenie najneskôr do 31. mája 2015 alebo do neskoršieho dátumu určeného na takúto zmenu a doplnenie alebo odobranie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 2. marca 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky cletodim z hľadiska posúdenia rizika pesticídov. EFSA Journal 2010; 8(9):1771. [93 s.]. doi:10.2903/j.efsa.2010.1771. K dispozícii na internetovej stránke: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „336

                     cletodim
                     č. CAS: 99129-21-2

                     č. CIPAC: 508

                     (5RS)-2-{(1EZ)-1-[(2E)-3-chlóralyloxyimino]propyl}-5-[(2RS)-2-(etyltio)propyl]-3-hydroxycyklohex-2-én-1-ón

                     ≥ 930 g/kg
                     Nečistoty:
                     toluén: max. 4 g/kg

                     1. júna 2011

                     31. mája 2021

                     ČASŤ A
                     Povolené môže byť len použitie ako herbicíd na cukrovú repu.
                     ČASŤ B
                     Na vykonávanie jednotných zásad prílohy VI sa zohľadnia závery revíznej správy týkajúcej sa cletodimu, finalizovanej v Stálom výbore pre potravinový reťazec a zdravie zvierat 28. januára 2011, a najmä jej dodatky I a II.
                     V rámci tohto celkového hodnotenia členské štáty venujú osobitnú pozornosť ochrane vodných organizmov, vtákov a cicavcov a zabezpečia, aby v podmienkach používania boli uvedené primerané opatrenia na zmiernenie rizika.
                     Príslušné členské štáty požiadajú o predloženie potvrdzujúcich informácií na základe najnovších vedeckých poznatkov, pokiaľ ide o:

                                 —

                                 posúdenie vystavenia pôdy a podzemných vôd,

                                 —

                                 definíciu rezíduí pre posúdenie rizika.

                           Príslušné členské štáty zabezpečia, aby žiadateľ predložil takéto potvrdzujúce informácie Komisii do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2011/26/EÚ z  3. marca 2011 , ktorou sa mení a dopĺňa smernica Rady 91/414/EHS s cieľom zaradiť dietofenkarb medzi účinné látky a ktorou sa mení a dopĺňa rozhodnutie 2008/934/ES  Text s významom pre EHP

text:
               4.3.2011

               SK

               Úradný vestník Európskej únie

               L 59/37

         SMERNICA KOMISIE 2011/26/EÚ
   z 3. marca 2011,
   ktorou sa mení a dopĺňa smernica Rady 91/414/EHS s cieľom zaradiť dietofenkarb medzi účinné látky a ktorou sa mení a dopĺňa rozhodnutie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sú stanovené podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS, ako aj zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal dietofenkarb.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. Následne sa v súvislosti s nezaradením dietofenkarbu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Francúzsku, ktoré bolo na základe nariadenia (ES) č. 1490/2002 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné formálne a procedurálne požiadavky uvedené v článku 15 nariadenia (ES) č. 33/2008.

               (5)

               Francúzsko vyhodnotilo dodatočné údaje predložené žiadateľom a vypracovalo doplňujúcu správu. Dňa 21. decembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 7. septembra 2010 predložil Komisii svoj záver v súvislosti s dietofenkarbom (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, doplňujúcu správu a záver úradu a sfinalizovali ich 28. januára 2011 vo forme revíznej správy Komisie týkajúcej sa dietofenkarbu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú dietofenkarb, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Je preto vhodné zaradiť dietofenkarb do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami tejto smernice.

               (7)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/EHS sa ustanovuje, že zaradenie látky do prílohy I môže podliehať určitým podmienkam. Preto je vhodné požadovať, aby žiadateľ predložil informácie potvrdzujúce možný výskyt metabolitu 6-NO2-DFC v následných plodinách, ako aj posúdenie rizík pre necielené druhy článkonožcov.

               (8)

               Pred zaradením účinnej látky do prílohy I by mala byť poskytnutá primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z takéhoto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, členským štátom by sa po zaradení mala poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom dietofenkarbu, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť a doplniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty alebo držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (11)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutie 2008/934/ES sa týka nezaradenia dietofenkarbu a odobratia povolení pre prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa dietofenkarbu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Z prílohy k rozhodnutiu 2008/934/ES sa vypúšťa riadok týkajúci sa dietofenkarbu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom dietofenkarbu ako účinnej látky.
   Do tohto dátumu overia najmä to, či sú splnené podmienky stanovené v prílohe I k uvedenej smernici týkajúce sa dietofenkarbu, s výnimkou tých, ktoré sú stanovené v časti B položky týkajúcej sa tejto účinnej látky, a či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici alebo má k nej prístup.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom dietofenkarbu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, najneskôr do 31. mája 2011, v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k tejto smernici týkajúcej sa dietofenkarbu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom dietofenkarbu ako jedinej účinnej látky podľa potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom dietofenkarbu ako jednej z viacerých účinných látok podľa potreby zmenia a doplnia alebo odoberú povolenie do 31. mája 2015 alebo do dátumu určeného na takúto zmenu a doplnenie, prípadne odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 3. marca 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín (European Food Safety Authority), Záver z partnerského preskúmania účinnej látky diethofencarb z hľadiska posúdenia rizika pesticídov. EFSA Journal 2010;8(9):1721. [55 strán]. doi:10.2903/j.efsa.2010.1721. K dispozícii na internetovej stránke: www.efsa.europa.eu/efsajournal.htm

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Spoločný názov, identifikačné čísla

                     Názov IUPAC

                     Čistota

                     Nadobudnutie účinnosti (1)

                     Skončenie platnosti zaradenia

                     Osobitné ustanovenia

                     „331

                     dietofenkarb
                     č. CAS: 87130-20-9

                     č. CIPAC: 513

                     izopropyl 3,4-dietoxy-karbanilát

                     ≥ 970 g/kg
                     nečistoty:
                     toluén: najviac 1 g/kg.

                     1. jún 2011

                     31. máj 2021

                     ČASŤ A
                     Povoliť možno len použitie ako fungicíd.
                     ČASŤ B
                     Pri vykonávaní jednotných zásad prílohy VI sa zohľadnia závery revíznej správy o dietofenkarbe, a najmä dodatky I a II k tejto správe, tak ako ju 28. januára 2011 dokončil Stály výbor pre potravinový reťazec a zdravie zvierat.
                     V rámci tohto celkového posúdenia členské štáty venujú osobitnú pozornosť riziku pre vodné organizmy a necielené článkonožce a zabezpečia, aby boli v podmienkach použitia uvedené primerané opatrenia na zmiernenie rizika.
                     Príslušné členské štáty požiadajú o predloženie potvrdzujúcich informácií o:

                                 a)

                                 možnom výskyte metabolitu 6-NO2-DFC v následných plodinách;

                                 b)

                                 posúdenie rizík pre necielené druhy článkonožcov.

                           Príslušné členské štáty zabezpečia, aby žiadateľ poskytol takéto informácie Komisii do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2011/25/EÚ z  3. marca 2011 , ktorou sa mení a dopĺňa smernica Rady 91/414/EHS s cieľom zaradiť bupirimát medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               4.3.2011

               SK

               Úradný vestník Európskej únie

               L 59/32

         SMERNICA KOMISIE 2011/25/EÚ
   z 3. marca 2011,
   ktorou sa mení a dopĺňa smernica Rady 91/414/EHS s cieľom zaradiť bupirimát medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o umiestnení na trh prípravkov na ochranu rastlín (1), najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sú stanovené podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS, ako aj zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal bupirimát.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. Následne sa v súvislosti s nezaradením bupirimátu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie na hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Holandsku, ktoré bolo v zmysle nariadenia (ES) č. 1490/2002 určené za spravodajský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné formálne a procedurálne požiadavky uvedené v článku 15 nariadenia (ES) č. 33/2008.

               (5)

               Holandsko vyhodnotilo dodatočné údaje predložené žiadateľom a vypracovalo doplňujúcu správu. 26. novembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad predložil 20. septembra 2010 Komisii svoj záver o látke bupirimát (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, doplňujúcu správu a záver úradu a sfinalizovali ich 28. januára 2011 vo forme revíznej správy Komisie o látke bupirimát.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín s obsahom bupirimátu vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné bupirimát zaradiť do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/ES sa ustanovuje, že zaradenie látky do prílohy I môže podliehať určitým podmienkam. Preto je vhodné požiadať žiadateľa o predloženie ďalších informácií potvrdzujúcich degradáciu pôdy, kinetické parametre, adsorpčné a desorpčné vlastnosti pre hlavný pôdny metabolit de-etyl-bupirimát (DE-B).

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z takéhoto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín obsahujúcich bupirimát, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali podľa potreby zmeniť a doplniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie podľa prílohy III pre každý prípravok na ochranu rastlín na každé plánované použitie v súlade s jednotnými zásadami ustanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok do prílohy I k smernici 91/414/EHS posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutie 2008/934/ES sa týka nezaradenia bupirimátu a odobrania povolení na prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa bupirimátu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa bupirimátu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom bupirimátu ako účinnej látky.
   Do tohto dátumu overia najmä to, či sú splnené podmienky stanovené v prílohe I k uvedenej smernici týkajúce sa bupirimátu s výnimkou tých, ktoré sú stanovené v časti B položky týkajúcej sa tejto účinnej látky, a či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici alebo má k nej prístup.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom bupirimátu ako jedinej účinnej látky alebo jednej z viacerých účinných látok, z ktorých všetky boli najneskôr do 31. mája 2011 uvedené v prílohe I k smernici 91/414/EHS, v súlade s jednotnými zásadami ustanovenými v prílohe VI k smernici 91/414/EHS na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k tejto smernici týkajúcej sa bupirimátu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom bupirimátu ako jedinej účinnej látky podľa potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom bupirimátu ako jednej z viacerých účinných látok zmenia a doplnia alebo odoberú povolenie, ak je to potrebné, najneskôr do 31. mája 2015 alebo do neskoršieho dátumu určeného na takúto zmenu a doplnenie, prípadne odobranie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 3. marca 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín (European Food Safety Authority). Záver z partnerského preskúmania účinnej látky bupirimát z hľadiska posúdenia rizika pesticídov. Vestník EFSA (EFSA Journal) 2010; 8(10):1786. [82 s.]. doi:10.2903/j.efsa.2010.1786. K dispozícii na internetovej stránke: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Spoločný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „337

                     bupirimát
                     č. CAS: 41483-43-6

                     č. CIPAC: 261

                     5-butyl-2-etylamino-6-metylpyrimidín-4-yl-dimetylsulfamát

                     ≥ 945 g/kg
                     nečistoty:
                     etirimol: max. 2 g/kg
                     toluén: max. 3 g/kg

                     1. júna 2011

                     31. mája 2021

                     ČASŤ A
                     Povoliť možno len použitie ako fungicíd.
                     ČASŤ B
                     Pri vykonávaní jednotných zásad prílohy VI sa zohľadnia závery revíznej správy týkajúcej sa bupirimátu, a najmä dodatky I a II k tejto správe, tak ako ju 28. januára 2011 dokončil Stály výbor pre potravinový reťazec a zdravie zvierat.
                     V rámci tohto celkového posúdenia členské štáty venujú osobitnú pozornosť:

                                 —

                                 ochrane vodných organizmov. V prípade potreby sa v podmienkach povolenia uvedú opatrenia na zníženie rizika,

                                 —

                                 ochrane podzemných vôd, keď sa účinná látka používa v oblastiach s citlivými pôdnymi a/alebo klimatickými podmienkami. V prípade potreby sa v podmienkach povolenia uvedú opatrenia na zníženie rizika,

                                 —

                                 riziku, ktorému sú necielené článkonožce vystavené na poli.

                           Príslušné členské štáty požiadajú o predloženie informácií potvrdzujúcich:

                                 1.

                                 špecifikáciu technického materiálu, tak ako je vyrábaný na komerčné účely, na základe vhodných analytických údajov vrátane informácií o relevantnosti nečistôt;

                                 2.

                                 rovnováhu medzi špecifikáciami technického materiálu, tak ako je vyrábaný na komerčné účely, a špecifikáciami skúšobného materiálu použitého v dokumentácii o toxicite;

                                 3.

                                 kinetické parametre, degradáciu pôdy a adsorpčné a desorpčné vlastnosti hlavného pôdneho metabolitu DE-B (de-etyl-bupirimát).

                           Príslušné členské štáty zabezpečia, aby žiadateľ poskytol Komisii potvrdzujúce údaje a informácie stanovené v bodoch 1 a 2 do 30. novembra 2011 a informácie stanovené v bode 3 do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Rady z 28. novembra 2002, ktorá definuje napomáhanie neoprávnenému vstupu, tranzitu a pobytu

text:
Dôležité právne oznámenie

|

32002L0090

Úradný vestník L 328 , 05/12/2002 S. 0017 - 0018

		Smernica Radyz 28. novembra 2002,ktorá definuje napomáhanie neoprávneného vstupu, tranzitu a bydlisku(2002/90/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 61 písm. a) a článok 63 ods. 3 písm. b),so zreteľom na podnet Francúzskej republiky [1],so zreteľom na stanovisko Európskeho parlamentu [2],keďže:(1) jedným z cieľov Európskej únie je postupné vytvorenie priestoru slobody, bezpečnosti a práva, čo okrem iného znamená, že sa musí bojovať proti nelegálnej imigrácii;(2) je potrebné prijať opatrenia na boj proti napomáhaniu nelegálnej imigrácie v súvislosti so samotným neoprávneným prekračovaním hranice v prísnom slova zmysle, ako aj s cieľom odhaľovania sietí, ktoré vykorisťujú ľudí;(3) pre tento cieľ je rozhodujúce aproximovať existujúce právne ustanovenia, najmä, na jednej strane, presnú definíciu uvedeného porušenia a prípadov výnimiek, čo je predmetom tejto smernice, a na strane druhej, minimálne pravidlá pre tresty, zodpovednosť právnických osôb a súdnu právomoc, čo je predmetom Rámcového rozhodnutia Rady 2002/946/SVV z 28. novembra 2002 o posilnení trestného systému na zabránenie napomáhaniu neoprávneného vstupu, tranzitu a bydliska [3];(4) účelom tejto smernice je ustanoviť definíciu napomáhania nelegálnej imigrácie a zvýšiť efektívnosť vykonávania rámcového rozhodnutia 2002/946/SVV, aby sa zabránilo tomuto trestnému činu;(5) táto smernica dopĺňa ostatné nástroje, ktoré boli prijaté s cieľom boja proti nelegálnej imigrácii, nelegálnemu zamestnávaniu, obchodovaniu s ľuďmi a sexuálnemu vykorisťovaniu detí;(6) pokiaľ ide o Island a Nórsko, táto smernica predstavuje zmenu ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov k implementácii, uplatňovaniu a zmene schengenského acquis [4], čo spadá do oblasti uvedenej v článku 1(E) rozhodnutia Rady 1999/437/ES zo 17. mája 1999 o určitých opatreniach na uplatňovanie tejto dohody [5];(7) Spojené kráľovstvo a Írsko sa zúčastňujú na prijatí a uplatňovaní tejto smernice v súlade s príslušnými ustanoveniami zmlúv;(8) podľa článkov 1 a 2 Protokolu o postavení Dánska, ktorý tvorí prílohu Zmluvy o Európskej únii a Zmluvy o založení Európskeho spoločenstva, sa Dánsko nezúčastňuje na prijatí a uplatňovaní tejto smernice a nie je ňou viazané ani nepodlieha jej uplatňovaniu. Keďže táto smernica vychádza zo schengenského acquis podľa ustanovení hlavy IV tretej časti Zmluvy o založení Európskeho spoločenstva, Dánsko sa v súlade s článkom 5 zmieneného protokolu rozhodne v lehote do šiestich mesiacov od prijatia tejto smernice Radou, či ju bude zavádzať do svojich vnútroštátnych právnych predpisov,PRIJALA TÚTO SMERNICU:Článok 1Všeobecné porušenie právnych predpisov1. Každý členský štát prijme primerané postihy voči:a) každej osobe, ktorá úmyselne napomáha osobe, ktorá nie je štátnym občanom členského štátu, aby vstúpila alebo prešla cez územie členského štátu porušujúc právne predpisy dotknutého členského štátu týkajúce sa vstupu alebo tranzitu cudzincov;b) každej osobe, ktorá kvôli finančnému zisku úmyselne napomáha osobe, ktorá nie je štátnym občanom členského štátu, aby bývala na území členského štátu pri porušení právnych predpisov dotknutého členského štátu týkajúcich sa vstupu alebo tranzitu cudzincov.2. Každý členský štát sa môže rozhodnúť, že neuvalí postihy za správanie definované v odseku 1 písm. a) a uplatní svoje vnútroštátne právne predpisy a právnu prax na prípady, v ktorých cieľom takéhoto správania je poskytnutie humanitárnej pomoci dotknutým osobám.Článok 2Podnecovanie, spoluúčasť a pokusKaždý členský štát prijme opatrenia nevyhnutné na zabezpečenie toho, aby bolo možné použiť postihy uvedené v článku 1 aj na osobu, ktorá:a) je podnecovateľom,b) spolupáchateľom, aleboc) sa pokúšao porušenie právneho predpisu uvedené v článku 1 ods. 1 písm. a) alebo b).Článok 3PostihyKaždý členský štát prijme opatrenia potrebné na zabezpečenie toho, aby porušenia právnych predpisov uvedené v článkoch 1 a 2 podliehali účinným, primeraným a odrádzajúcim postihom.Článok 4Vykonávanie1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 5. decembra 2004. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení svojich vnútroštátnych právnych predpisov, ktoré prijali v oblasti, na ktorú sa vzťahuje táto smernica, spolu s tabuľkou ukazujúcou, ako ustanovenia tejto smernice zodpovedajú prijatým vnútroštátnym ustanoveniam. Komisia o tom informuje ostatné členské štáty.Článok 5ZrušenieČlánok 27 ods. 1 Schengenského dohovoru z r. 1990 sa ruší od 5. decembra 2004. Ak členský štát vykonáva túto smernicu v súlade s článkom 4 ods. 1 pred týmto dátumom, zmienené ustanovenie prestane platiť pre tento členský štát od dátumu vykonávania.Článok 6Nadobudnutie účinnostiTáto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 7UrčenieTáto smernica je určená členským štátom v súlade zo Zmluvow o založení Európskeho spoločenstva.Bruseli 28. novembra 2002.Za RadupredsedaB. Haarder[1] Ú. v. ES C 253, 4.9.2000, s. 1.[2] Ú. v. ES C 276, 1.10.2001, s. 244.[3] Pozri stranu 1 tohto Úradného vestníka.[4] Ú. v. ES L 176, 10.7.1999, s. 36.[5] Ú. v. L ES 176, 10.7.1999, s. 31.--------------------------------------------------


title: Smernica Komisie 2006/78/ES z  29. septembra 2006 , ktorou sa mení a dopĺňa smernica 76/768/EHS týkajúca sa kozmetických výrobkov s cieľom prispôsobiť technickému pokroku jej prílohu II   (Text s významom pre EHP)

text:
               30.9.2006

               SK

               Úradný vestník Európskej únie

               L 271/56

         SMERNICA KOMISIE 2006/78/ES
   z 29. septembra 2006,
   ktorou sa mení a dopĺňa smernica 76/768/EHS týkajúca sa kozmetických výrobkov s cieľom prispôsobiť technickému pokroku jej prílohu II
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre kozmetické výrobky a nepotravinové výrobky určené pre spotrebiteľov,
   keďže:

               (1)

               Vstup živočíšnych vedľajších produktov, ktoré podľa nariadenia Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (2), patria pod materiál skupiny 1 alebo 2, do výrobného reťazca na účely technického výrobku, ako napr. kozmetického výrobku je zakázaný. Dodávateľské obmedzenia týmto uvalené na kozmetické výrobky v rámci Spoločenstva by sa mali vzťahovať aj na dovážané výrobky.

               (2)

               Keďže špecifikovaný rizikový materiál uvedený v prílohe V k nariadeniu Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (3), je zahrnutý pod materiál skupiny 1 uvedený v nariadení (ES) č. 1774/2002, odkaz na túto prílohu v zápise č. 419 prílohy II k smernici 76/768/EHS už nie je potrebný.

               (3)

               V súlade s článkom 22 ods. 1 nariadenia (ES) č. 999/2001 sa ustanovenia časti A prílohy XI k tomuto nariadeniu uplatňujú až do prijatia rozhodnutia v súlade s jeho článkom 5 ods. 2 alebo ods. 4, po prijatí ktorého sa článok 8 tohto nariadenia a jeho príloha V stanú uplatniteľnými.

               (4)

               Smernica 76/768/EHS by sa preto mala zodpovedajúcim spôsobom zmeniť a doplniť.

               (5)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   V prílohe II k smernici 76/768/EHS, sa zápis č. 419 nahrádza takto:

                  „419.

                  Materiál skupiny 1 a 2 uvedený v článkoch 4 a 5 nariadenia Európskeho parlamentu a Rady (ES) č. 1774/2002 (4) a z neho získané zložky.

   Článok 2
   1.   Členské štáty uvedú do účinnosti najneskôr do 30. marca 2007 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia ich znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 29. septembra 2006

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2006/65/ES (Ú. v. EÚ L 198, 20.7.2006, s. 11).

      (2)  Ú. v. ES L 273, 10.10.2002, s. 1. Nariadenie naposledy zmenené a doplnené nariadením Komisie (ES) č. 208/2006 (Ú. v. EÚ L 36, 8.2.2006, s. 25).

      (3)  Ú. v. ES L 147, 31.5.2001, s. 1. Nariadenie naposledy zmenené a doplnené nariadením Komisie (ES) č. 1041/2006 (Ú. v. EÚ L 187, 8.7.2006, s. 10.).

      (4)  Ú. v. ES L 273, 10.10.2002, s. 1.“